कूड़ाघर हटवाने के लिए स्वयं सेवक आनंद भार्गव की जीवन पर्यंत जंग की आपके अपने अखबार हिन्दुस्तान में छपी खबर राष्ट्रपति को पहले ही मिल चुकी थी। वह बुधवार सुबह ही खबर पढ़कर जान चुके थे कि उनके मित्र आनंद ने खूब लड़ाई लड़ी पर सरकारी मशीनरी ने लोक अदालत के आदेश को भी दरकिनार कर दिया। जब वे अपने मरहूम मित्र के घर पहुंचे तो ऋषि भार्गव ने कूड़ाघर हटवाने को लेकर वर्ष 2014 में दिया गया आदेश और एक कवरिंग लेटर उन्हें सौंपा। ऋषि का कहना है कि पत्र उन्होंने एक बार देखा और राज्यपाल को सौंप दिया।